Document ID: 32011R0842

KOMISSION TÄYTÄNTÖÖNPANOASETUS (EU) N:o 842/2011,
annettu 19 päivänä elokuuta 2011,
vakiolomakkeiden vahvistamisesta julkisiin hankintamenettelyihin liittyvien ilmoitusten julkaisemista varten ja asetuksen (EY) N:o 1564/2005 kumoamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY (1) ja erityisesti sen 32 artiklan 1 kohdan, 52 artiklan 2 kohdan ja 64 artiklan,
ottaa huomioon vesi-ja energiahuollon,liikenteen ja teletoiminnan alalla toimivien yksiköiden hankintamenettelyjä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta 25 päivänä helmikuuta 1992 annetun neuvoston direktiivin 92/13/ETY (2) ja erityisesti sen 3 a artiklan,
ottaa huomioon vesi- ja energiahuollon sekä liikenteen ja postipalvelujen alalla toimi- vien yksiköiden hankintamenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/17/EY (3) ja erityisesti sen 44 artiklan 1 kohdan ja 63 artiklan 1 kohdan,
ottaa huomioon julkisia rakennusurakoita sekä julkisia tavara- ja palveluhankin- toja koskevien sopimusten tekomenettelyjen yhteensovittami- sesta 31 päivänä maaliskuuta 2004 annetun Euroopan parla- mentin ja neuvoston direktiivin 2004/18/EY (4) ja erityisesti sen 36 artiklan 1 kohdan, 58 artiklan 2 kohdan, 64 artiklan 2 kohdan ja 70 artiklan 1 kohdan,
ottaa huomioon hankintavi- ranomaisten ja hankintayksiköiden tekemien rakennusurakoita sekä tavara- ja palveluhankintoja koskevien sopimusten tekome- nettelyjen yhteensovittamisesta puolustus- ja turvallisuusalalla ja direktiivien 2004/17/EY ja 2004/18/EY muuttamisesta 13 päivänä heinäkuuta 2009 annetun Euroopan parlamentin ja neuvoston direktiivin 2009/81/EY (5) ja erityisesti sen 32 artiklan 1 kohdan, 52 artiklan 2 kohdan ja 64 artiklan,
on kuullut julkisia hankintoja käsittelevää neuvoa-antavaa komiteaa,
sekä katsoo seuraavaa:
(1)
Direktiiveissä 89/665/ETY ja 2004/18/EY edellytetään, että julkiset tavara- ja palveluhankinnat julkaistaan Euroopan unionin virallisessa lehdessä. Kyseisiä julkaisuja koskevissa ilmoituksissa olisi oltava mainittujen direktiivien mukaiset tiedot.
(2)
Direktiiveissä 92/13/ETY ja 2004/17/EY edellytetään, että vesi- ja energiahuollon sekä liikenteen ja teletoiminnan aloilla tehtävät julkiset hankintasopimukset julkaistaan Euroopan unionin virallisessa lehdessä. Kyseisiä julkaisuja koskevissa ilmoituksissa olisi oltava mainittujen direktiivien mukaiset tiedot.
(3)
Direktiivissä 2009/81/EY edellytetään, että tietyt puolustus- ja turvallisuusalalla tehtävät rakennusurakoita sekä tavara- ja palveluhankintoja koskevat sopimukset julkaistaan Euroopan unionin virallisessa lehdessä. Kyseistä julkaisua koskevissa ilmoituksissa olisi oltava mainitun direktiivin mukaiset tiedot.
(4)
Vakiolomakkeitten vahvistamisesta julkisiin hankintamenettelyihin liittyvien ilmoitusten julkaisemista varten 7 päivänä syyskuuta 2005 annetussa komission asetuksessa (EY) N:o 1564/2005 (6) vahvistetaan direktiiveissä 2004/17/EY ja 2004/18/EY sekä direktiiveissä 89/665/ETY ja 92/13/ETY säädetyt vakiolomakkeet.
(5)
Direktiivin 2009/81/EY noudattamiseksi ja direktiivien 89/665/ETY, 92/13/ETY, 2004/17/EY ja 2004/18/EY tehokkuuden varmistamiseksi asetuksen (EY) N:o 1564/2005 liitteinä olevia vakiolomakkeita on tarpeen mukauttaa ja täydentää. Tiettyjä vakiolomakkeiden osia on myös aiheellista ajantasaistaa teknisen kehityksen ottamiseksi huomioon. Tarvittavien mukautusten lukumäärän ja laajuuden vuoksi asetus (EY) N:o 1564/2005 olisi korvattava.
(6)
Tässä asetuksessa säädetyt toimenpiteet ovat komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Hankintayksiköiden on käytettävä direktiivin 2004/17/EY 41-44 ja 63 artiklassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden IV-IX, XII ja XIII mukaisia vakiolomakkeita.
2 artikla
Hankintaviranomaisten on käytettävä direktiivin 2004/18/EY 35, 36, 58, 64, 69 ja 70 artiklassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden I, II, III ja VIII-XIII mukaisia vakiolomakkeita.
3 artikla
Hankintaviranomaisten ja hankintayksiköiden on käytettävä direktiivien 89/665/ETY ja 92/13/ETY 3 a artiklassa tarkoitetun ilmoituksen julkaisemiseen Euroopan unionin virallisessa lehdessä tämän asetuksen liitteen XIV mukaista vakiolomaketta.
4 artikla
Hankintaviranomaisten ja hankintayksiköiden on käytettävä direktiivin 2009/81/EY 30, 32, 52 ja 64 artiklassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden XV-XVIII mukaisia vakiolomakkeita.
5 artikla
Kumotaan asetus (EY) N:o 1564/2005.
6 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä elokuuta 2011.

Labels: 12
3